Քրիստին Հա

**Քրիստին Հուեն Տրան Հա**  (; ), ամերիկացի շեֆ-խոհարար, գրող և հեռուստահաղորդավար: ՄաստերՇեֆ խոհարարական մրցույթի առաջին կույր մասնակիցն է և 3-րդ եթերաշրջանի հաղթողը (2012 թվական):

## Վաղ կյանք
Հան ծնվել է Կալիֆոռնիայում՝ Լոս Անջելես շրջանում, ընտանիքում միակ երեխան է: Ծնողներն ունեն վիետնամական ծագում. 1975 թվականին՝ Վիետնամի պատերազմից հետո Վիետնամի Հոշիմին քաղաքից արտագաղթել են Միացյալ Նահանգներ: Հան երեխա ժամանակ ապրել է Կալիֆոռնիա նահանգի մարզեր Լեյքվուդում և Լոնգ Բիչում մինչև իր ընտանիքի տեղափոխվելը Տեխաս՝ Հյուստոն: 14 տարեկան հասակում կորցրել է մորը, ով տառապում էր թոքերի քաղցկեղով:

Հան ավարտել է Օստինում Տեխասի համալսարանը. սովորել է *բիզնեսի կառավարում և ֆինանսներ* ֆակուլտետում: Նա նաև ստացել է մագիստրոսի կոչում Հյուստոնի համալսարանում. ավարտել է *կերպարվեստը ստեղծագործական գեղարվեստական ​​գրականության և ոչ գեղարվեստական ​​գրականության մեջ* համազգային ճանաչում ստացած ծրագիրը:

Քրիստինը տառապում է օպտիկական նեյրոմիելիտով: Օպտիկական նեյրոմիելիտը հազվագյուտ քրոնիկ հիվանդություն է, որն առաջացնում է ցավ աչքերում և նույնիսկ տեսողության կորուստ: Այս հիվանդությունը տեղի է ունենում, երբ տվյալ անձի սեփական իմունային համակարգը հարձակվում է նյարդային համակարգի վրա: 2004 թվականին Քրիստինի մոտ ախտորոշեցին տվյալ հիվանդությունը,ինչի արդյունքում նա սկսեց կորցնել տեսողությունը, և 2007 թվականին գրեթե կուրացման եզրին էր: Ըստ նրա նկարագրածի՝ նա տեսնում է ամեն ինչ այնպես, կարծես նայի «տաք լոգանքից հետո մառախլապատ հայելու»: Նա օգտագործում է ադապտիվ տեխնոլոգիաներ, որպեսզի կարողանա ինքնուրույն վարել իր սոցիալական կայքերը: Հան օգտագործում է հետևյալ օժանդակ տեխնոլոգիաները իր տանը. VoiceOver, JAWS, Aira glasses, Amigo շարժական, հեշտ օգտագործման, ձեռքի տեսախցիկ երկու HD տեսախցիկով և մեծ LCD էկրանով,որն ունի նաև ջերմաչափ, սննդային կշեռք և հեղուկի մակարդակի ցուցիչ,որն ինֆորմացիան փոխանցում է բանավոր կերպով:

Հան նաև *Gulf Coast: A Journal of Literature and Fine Arts* ստեղծագործության գեղարվեստական խմբագիրն է, և նրա ստեղծագործությունը կարելի է կարդալ *Fire Point*, *The ScissorTale Review* և *PANK Magazine* կայքերում: 2014 թվականի հունվարին, Քրիստինը սկսում է վարել *Four Senses* խոհարարական հեռուստահաղորդաշարը *AMI-TV*-ի եթերում:

## Կարիերա
### 2012. ''[[ՄաստերՇեֆ]]'' և ''հեղինակային գիրք''՝ ''Recipes from My Home Kitchen: Asian and American Comfort Food''
Չնայած նրան, որ Քրիստինը երբեք չի սովորել եփել, ՄաստերՇեֆ խոհարարական մրցույթի 3-րդ եթերաշրջանի 19 էպիզոդների ընթացքում նա 7 անգամ ճանաչվել է հաղթող և՛ անհատական, և՛ թիմային առաջադրանքների կատարման համար, բացի դրանից, նա 3 անգամ եղել է թոփ 3 մասնակիցների կազմի մեջ: Ինչևէ, նա նաև 2 անգամ եղել է ամենավատ մասնակիցների կազմի մեջ: 2012 թվականի սեպտեմբերի 10-ին, Հան ճանաչվել է մրցույթի հաղթող և արժանացել է $250,000, «ՄաստերՇեֆ» տիտղոսի, «ՄաստերՇեֆ» հաղթանշանի և հեղինակային խոհարարական գրքի:

Նրա հեղինակային խոհարարական գիրքը՝  *Recipes from My Home Kitchen: Asian and American Comfort Food-*ը թողարկվել է 2013 թվականին՝ մայիսի 14-ին:

### 2013–մեր օրեր. ''Four Senses'', ''Masterchef Vietnam'' և հյուր մրցավար
2013 թվականին, Հան սկսեց վարել կանադական հեռուստահաղորդաշար *Four Senses-*ը, *Top Chef Canada* կանադական խոհարարական հեռուստահաղորդաշարի 2-րդ եթերաշրջանի հաղթող Carl Heinrich-ի հետ: Սա խոհարարական շոու է՝ տեսողության խնդիրներ ունեցողների համար, որը եթեր է դուրս գալիս AMI (Accessible Media, Inc.) TV-ում՝ կանադական կաբելային ցանցում,որը նախատեսված է տեսողական և լսողական խնդիրներ ունեցողների համար: Տեսողական խնդիրներ ունեցողների համար հաղորդման ընթացքում գործում է մեծ քանակությամբ աուդիո նկարագրություն, որը պատմում է,թե ինչ է կատարվում խոհանոցում, ինչ են իրենք անում, ինչպիսին են կամ ինչ բույր կամ ձայն ունեն շրջապատի առարկաները:

2015 թվականին Քրիստինը իր բլոգում և Ֆեյսբուքյան էջում հայտարարեց, որ դառնալու է *MasterChef Vietnam* խոհարարական մրցույթի 3-րդ եթերաշրջանի մրցավար, չնայած նրան, որ նախորդ եթերաշրջաններում ներկա է գտնվել որպես հյուր մրցավար, ինչպես նաև նա պատրաստվում էր հյուր մրցավարի կերպով ներկա գտնվել ՄաստերՇեֆ ամերիկյան խոհարարական հեռուստահաղորդաշարի 4-րդ եթերաշրջանին, որը նրա առաջին քայլն էր կանոնավոր մրցավար դառնալու ճանապարհին: Միևնույն ժամանակ նա ներկա է գտնվում ՄաստերՇեֆ ամերիկյան խոհարարական հեռուստահաղորդաշարի 6-րդ եթերաշրջանին հյուրի կարգավիճակով, Luca Manfé-ի և Courtney Lapresi-ի հետ: Ավելի ուշ, Քրիստինը հյուր գնաց նաև *MasterChef Celebrity Showdown* ծրագիր, որտեղ ՄաստերՇեֆ ամերիկյան խոհարարական հեռուստահաղորդաշարի 4-րդ եթերաշրջանի հաղթող Luca Manfé-ի և 6-րդ եթերաշրջանի հաղթող Claudia Sandoval-ի հետ մրցեց *MasterChef Junior* խոհարարական հեռուստահաղորդաշարի 4-րդ եթերաշրջանի 3 մասնակիցների դեմ Salmon Wellington tag team battle կոչվող մրցույթում: 3 հաղթողները նվիրաբերեցին իրենց շահումները:

Քրիստինը նաև պատմել է, որ նա առաջին շեֆ-խոհարար հեղինակն է, ով 2014 թվականին արժանացել է Helen Keller-ի «Անձնական նվաճում» մրցանակին, որը տրվում է այն մարդկանց կամ կազմակերպություններին, որոնք կատարել են ակնառու նվաճումներ՝ տեսողությունից զրկված մարդկանց կյանքը բարելավելու հարցում: Տվյալ մրցանակին արժանացել են նաև Սթիվի Ուանդերը, Ռեյ Չարլզը, Թոմ Սուլլիվանը, դերասան Չարլի Քոքսը և բիզնեսմեն Բերնարդ Ա. Նյուքոմբը:

Christene-ը նաև ՄաստերՇեֆը հաղթելուց հետո՝ 5 տարվա ընթացքում բացել է փոքր մասշտաբներով փոփ-ափ ռեստորաններ ամբողջ աշխարհում (2012-2017):Նա ճանապարհորդել է աշխարհով մեկ, որպեսզի ելույթ ունենա TED համաժողովին, կիսվի իր փորձով՝ որպես կույր խոհարար և իր՝ կյանքից քաղած դասերով : Քրիստինը նաև հանդես է եկել որպես խոհարարական պատվիրակ՝ Ամերիկյան դեսպանատան կողմից, մշակութային դիվանագիտական ծրագրերում Հորդանանում, Սերբիայում, Բոսնիա և Հերցեգովինայում և Խորվաթիայում:

2018 թվականին Հան բացել է վիետնամական գաստրոփաբ Տեխասի Հյուստոն քաղաքում՝ Bravery Chef Hall-ում: Անվանումը նրա հիվանդության և նրա վիետնամական կենդանակերպի նշանի անունների կոմբինացիան է՝ The Blind Goat, որն արժանացել է 3 աստղի Houston Chronicle թերթի կողմից և 2020 թվականին ճանաչվել է *Best New Restaurant in America*-ի կիսաեզրափակչի մասնակից James Beard Foundation-ի կողմից: Հենց Bravery Chef Hall-ում Քրիստինը ու իր ամուսինը՝ John Suh-ն բացել են «The Sighted Pig Test Kitchen» անունով կորեական ռեստորան, որը հենց ամուսնու վիետնամական կենդանակերպի նշանի արտացոլանքն է: Մենյուն հիմնված է վիետնամական ճաշատեսակների վրա, մասնավորապես Nhau խոհանոցի: 2018 թվականի հունիսի սկզբին Հան սկսեց աշխատել հուշագրությունների ստեղծման վրա և թողարկեց 2-րդ գիրքը:

2020 թվականի սկզբին նա միավորվեց Saigon House-ի շեֆ-խոհարար և տնօրեն Tony Nguyen-ի հետ՝ Հյուստոնում Xin Chao ռեստորան բացելու նպատակով: Մենյուն ցուցադրում է վիետնամական և ամերիկյան խոհանոցների ժառանգությունը և խոհարարական հմտությունները՝ վիետնամական ավանդական ճաշատեսակների, Տեխասի BBQ-ի և Gulf Coast-ի ծովամթերքի հանդեպ ունեցած ժամանակակից մոտեցումներով:

## Ծանոթագրություններ

## Արտաքին հղումներ
* The Blind Cook (Christine Հաի բլոգ )
* Gulfcoast
* Christine Hà on Facebook
* Christine Hà on Twitter
* Christine Ha on YouTube
* Rene Lynch, 'MasterChef' finalist Christine Ha on being blind, and a fighter, LA Times, 2012 թվականի սեպտեմբերի 5
* Տեսահոլովակ Inspiring MasterChef USA Audition (Season 3 Episode 1) - Christine Ha: Blind Chef ,  2012 թվականի հունիսի 11
* Տեսահոլովակ MasterChef US - Season 3 Episode 20 - Final Winner !, 2012 թվականի սեպտեմբերի 10
* Տեսահոլովակ Christine Ha at Entertainment Tonight

Կատեգորիա:21-րդ դարի ամերիկացի կին գրողներ
Կատեգորիա:Ամերիկացի բլոգերներ
Կատեգորիա:Ամերիկացի խոհարարներ
Կատեգորիա:Ամերիկացի կին գրողներ
Կատեգորիա:ՄաստերՇեֆ